
РЕПУБЛИКА СРБИЈА

МИНИСТАРСТВО ГРАЂЕВИНАРСТВА, САОБРАЋАЈА И ИНФРАСТРУКТУРЕ
На основу члана 7. Закона о министарствима („Службени гласник РС”, брoj 128/20, 116/22 и 92/23-др.закон), члана 17. Закона о утврђивању јавног интереса и посебним поступцима ради реализације пројекта изградње инфраструктурног коридора ауто-пута E-761, деоница Појате - Прељина и крак, деоница Краљево - Нови Пазар са везом Рашка - Јариње („Службени гласник РС”, бр. 49/19 и 56/26), чл. 8. и 9. Уредбе о критеријумима и начину избора стратешког партнера и стручног надзора над извођењем радова на реализацији Пројекта изградње дела инфраструктурног коридора,  крака ауто-пута Е-761, деоница Краљево-Нови Пазар, са везом Рашка-Јариње („Службени гласник РСˮ, број 90/26) и Одлуке о образовању Радне групе за спровођење поступка избора стратешког партнера и стручног надзора у циљу реализације Пројекта изградње дела инфраструктурног коридора, крака аутопута Е-761, деоница Краљево - Нови Пазар, са везом Рашка – Јариње (,,Службени гласник РС”, број 66/26 )
расписује се

ЈАВНИ ПОЗИВ
за избор стратешког партнера на реализацији Пројекта изградње дела инфраструктурног коридора, крака аутопута Е-761, деоница Краљево - Нови Пазар, са везом Рашка – Јариње
ОСНОВНИ ПОДАЦИ О ЈАВНОМ ПОЗИВУ
Јавни позив објављује:
Министарство грађевинарства, саобраћаја и инфраструктуре Републике Србије 

Адреса: Београд, улица Немањина број 22-26

Интернет страница: www.mgsi.gov.rs
Инвеститор:
„Коридори Србије“ д.о.о. Београд
Адреса: Београд, Краља Петра 21
Интернет страница: www.koridorisrbije.rs
Лице за контакт:
Додатне информације или појашњења упућују се на е-mail:drumski@mgsi.gov.rs   радним данима од 7:30 до 15:30 часова, најкасније 5 дана пре рока одређеног за подношење пријава.

Сва питања и одговори у вези са овим јавним позивом биће објављени на интернет страници Министарства грађевинарства, саобраћаја и инфраструктуре.

Циљ поступка

Поступак по овом јавном позиву се спроводи ради закључења уговора о пројектовању и извођењу радова на реализацији Пројекта изградње дела инфраструктурног коридора, крака аутопута Е-761, деоница Краљево - Нови Пазар, са везом Рашка – Јариње
Наведене услуге и радови врше се у складу са законима Републике Србије. 
ПРЕДМЕТ ЈАВНОГ ПОЗИВА
Предмет јавног позива је избор стратешког партнера на реализацији Пројекта изградње дела инфраструктурног коридора, крака аутопута Е-761, деоница Краљево - Нови Пазар, са везом Рашка – Јариње
Основне обавезе стратешког партнера су:
· Израда техничке документације (Пројекат за грађевинску дозволу, Пројекат за извођење и Пројекат изведеног објeкта);

· Извођење радова на изградњи дела инфраструктурног коридора, крака аутопута Е-761, деоница Краљево - Нови Пазар, са везом Рашка – Јариње
ТЕХНИЧКИ ПОДАЦИ О ПРОЈEKТУ
Изградња државног пута I М реда (мотопута) Kрaљево – Нови Пазар са везом Рашка – Јариње је од великог значаја у путној мрежи Републике Србије. 

Основни циљ изградње четворотрачног мотопута на правцу Краљево – Ушће – Рашка – Нови Пазар, са краком Рашка – Јариње је повећање нивоа услуге који треба да пружи дати објекат у условима промењеног стања у путној мрежи, утврђивање еколошки прихватљивог нивоа заштите околине и повезивање подручја Рашког округа са паневропским коридорима 10 и 11 преко трасе ,,Моравског коридора“, који је у завршној фази изградње.
Траса будућег државног пута I M реда (мотопута) се простире од државног пута I А реда број 5, Е 761 деоница: Појате-Прељина (,,Моравски коридор“), односно од саобраћајне петље ,,Адрани“, на територији града Краљева до планиране обилазнице око Новог Пазара. Траса пролази кроз територија града Краљева и Новог Пазара и кроз територију општине Рашка. 
Траса је подељена у 8 деоница и то: 
Деоница 1: Адрани-Матарушка Бања, од km 0+000 до km 11+315 (дужина 11.31km) 
Деоница почиње од везе са ,,Моравским коридором” и постојеће петље ,,Адрани” која постаје чворна тачка. Затим се траса повија на север и вијадуктом прескаче државни пут IБ реда бр. 22 (Ибарска магистрала), где се планира нова петља „Адрани запад“ која представља северни улазак у Краљево. Траса даље иде на југ и прати Мусину реку до укрштаја са државним путем IIA реда бр. 179 (стари пут Чачак – Краљево), где се планира нова петља „Дракчићи“ која представља западни улазак у Краљево. Траса даље прати долину Врдилске реке и обилази град Краљево са западне стране, након чега се пење на више коте где је планиран једини тунел у отвореном ископу на траси.
Деоница 2: Матарушка Бања-Маглич, од km 11+315 до km 22+190 (дужина 10.88 km) 
Деоница почиње дугачким вијадуктом којим се траса пребацује у долину реке Ибар и премошћује постојећу пругу, као и државни пут IБ реда бр. 22 (Ибарска магистрала). У долини се планира нова петља „Матарушка Бања“ која представља јужни улазак у Краљево, као и везу са Матарушком Бањом. Прво значајно скраћење дужине трасе по постојећем путу остварено је тунелом „Лакат“, након чега траса пролази са источне стране Богутовачке Бање, где је планирана нова петља „Богутовачка Бања“. Након km 19 траса одлази на више коте и удаљава се од свих потенцијалних колизија које би имала у долини Ибра (постојећи пут, пруга, зоне заштите природе „Столови“, Маглич град, као и планираних хидроелектрана на Ибру). На крају ове деонице налази се тунел „Дебело брдо“. 
Деоница 3: Маглич - Полумир, од km 22+190 до km 34+000 (дужина 11.81 km) 
Ова деоница представља најзахтевнији и најсложенији сектор који се првенствено налази на инжењерским објектима, односно има 4 дугачка тунела и низ мостова и вијадукта. Траса је све време на вишим котама западно од реке Ибар. Затим се траса враћа у долину реке и са два вијадукта прескаче два пута постојећи пут и реку Ибар, што је последица сложене топографије. На крају деонице траса улази у насеље Полумир. 
Деоница 4: Полумир - Биљановац, од km 34+000 до km 51+000 (дужина 17.00 km) 
Траса у почетном делу пролази кроз насељено место Полумир где су експропријацијом морала да буду обухваћена одређена домаћинства. Након тога наилази „теснац“ дуж клисуре Ибра са јако уском долином, насељеним местом „Јагњило“ и планираном хидроелектраном, који су морали да се заобиђу дугачким тунелом „Клето брдо“ у залеђу са западне стране. После тунела планирана је петља „Ушће“ у оквиру које се налази и паркиралиште, база за одржавање и потенцијално техничко оперативни центар за тунеле. Затим траса обилази насељено место Ушће са западне стране тунелом „Кремин“ и дугачким вијадуктом се пребацује у долину реке Радуше. Овде траса потпуно напушта постојећу трасу пута која наставља долином Ибра и ово представља 

највеће скраћење у укупној дужини пута. Поновно пребацивање у долину Ибра планирано је тунелом „Градиште“. На крају деонице планирана је нова петља „Биљановац“ којим се остварује веза ка Јошањичкој Бањи и Копаонику. 
Деоница 5: Биљановац – Рашка-север, од km 51+000 до km 61+250 (дужина 10.25 km) 
На почетку деонице траса премошћује реку Ибар дугачким вијадуктом и са источне стране Баљевца и Беле стене у долини прати постојећу пругу. Након тога се издваја део дуж Брвеника на коме Ибар меандрира што као последицу има више прескока трасе преко Ибра. На km 55 се налази хидроелектрана „Пискања“ која је у изградњи, а како је на том делу узак коридор траса је морала да пређе преко комерцијалних садржаја и монтажних објеката који морају да се изместе са те локације. На km 59 се налази постојећа хидроелектрана „Павлица“, као и постојећа пруга која се реконструише на том делу, због чега је траса морала са два дужа вијадукта да два пута прескочи пругу и реку Ибар. На крају деонице планирана је нова петља „Рашка-север“ која представља северни улазак у Рашку, као и везу са Брвеником.
Деоница 6: Рашка обилазница (Рашка север – Рашка југ), од km 61+250 до km 68+336 (дужина 7.09 km) 
Деоница почиње чворном петљом „Рашка“ којом се рачвају два мотопута, односно крак ка Новом Пазару и крак ка Јарињу. Након тога траса вијадуктом прелази преко постојећег државног пута и улази у низ од два тунела којима се формира обилазница око Рашке са западне стране. Између два тунела траса премошћује државни пут IIА реда бр. 198 који због доста сложених теренских услова и близине тунелских портала није могао да буде директно повезан. На крају деонице планирана је нова петља „Рашка-југ“ која представља јужни улазак у Рашку. 
Деоница 7: Рашка-југ – Нови Пазар, од km 68+336 до km 80+740 (дужина 12.40 km) 
На овој деоници траса целом својом дужином прати долину реке Рашке. Река Рашка на целом том простору меандрира, тако да постоји више премошћавања преко реке са вијадуктима, уз нове регулације где је то било технички оправдано. Деоница се завршава површинском турбо кружном раскрсницом којом се остварује веза са обилазницом око Новог Пазара, државним путем IБ реда бр. 22 и старим путем за Нови Пазар. 

Деоница 8: Рашка-север – Јариње, од km 0+000 до km 12+750 (дужина 12.75 km) 
Деоница почиње након чворне петље „Рашка“ којом се рачвају два мотопута. Након тога траса вијадуктом прелази преко постојеће пруге и улази у тунел којим се формира обилазница око Рашке са источне стране. Након тога траса излази у долину реке Ибар и прати постојећу пругу. На km 10 планирана је нова петља „Рудница“ која представља везу са државним путевима I Б реда бр. 31 и II Б реда бр. 210 (пут за Копаоник). Деоница затим наставља још 2,75 km и завршава „слепо“ на административној линији са Косовом и Метохијом, што оставља даљу могућност за наставак трасе ка Косовској Митровици. 
Пројектована траса од Краљева до Новог Пазара је укупне дужине 80,7 km, док је планиран крак ка Јарињу укупне дужине 12,8 km, и њиме се остварује веза са покрајином Косово и Метохија.
Укупна дужина мотопута је 93,5 km. 

У склопу мотопута планирани су следећи садржаји: 

· 10 саобраћајних петљи, 

· 1 турбо кружна раскрсница 

· 2 одморишта 

· 4 паркиралишта 

· 86 мостова, дужина ~ 17.0 km и
· 14 тунела, дужине ~ 20.6 km. 

Близу 40% трасе налази се на кључним инжењерским објектима – мостовима и тунелима. На траси је на основу тренутне разраде пројекта предвиђено око 86 мостова дужине око 17.0 km и 14 тунела дужине око 20.6 km. На основу података о садашњем и очекиваном саобраћајном оптерећењу, топографији терена и створеним условима, усвојена је рачунска брзина од 100km/h на свим поддеоницама, док је на свим деловима где траса пролази кроз тунел рачунска брзина 80 km/h. Пројектована је флексибилна коловозна конструкција и предвиђен је затворени систем одводњавања. 

Везе новопројектованог мотопута са постојећом и планираном мрежом државних путева оствариће се преко денивелисаних раскрсница са пуним програмом веза. 
На траси се налазе следеће саобраћајне петље: 

1. Чвор Адрани 

2. Адрани запад 

3. Дракчићи 

4. Матарушка Бања 

5. Богутовачка Бања 

6. Ушће 

7. Рашка север 

8. Чвор Рашка 

9. Рашка југ 

10. Рудница 
-као и:
- турбо кружна раскрсница Нови Пазар (површинска).

При одређивању локације одморишта и паркиралишта вођено је рачуна и о њиховом релативном висинском положају у односу на околину, како би се њиховим будућим корисницима омогућио слободан видик. 
На траси се налазе следећа одморишта и паркиралишта: 

Одмориште „Мусина река“ km 5 

Паркиралиште „Богутовац“ km 18 

Паркиралиште „Ушће“ km 39 

Паркиралиште „Баљевац“ km 52 

Одмориште „Рашка“ km 61 

Паркиралиште „Пожежина“ km 78 

ПРАВО УЧЕШЋА НА ЈАВНОМ ПОЗИВУ
Подносилац пријаве може бити домаће или страно правно лице или конзорцијум домаћих и/или страних правних лица.

Као стратешки партнер сматра се домаће или страно правно лице, конзорцијум, као и свако повезано лице, односно лица стратешког партнера и/или било које привредно друштво или друштва које стратешки партнер и/или његово повезано лице или лица оснују за потребе реализације овог пројекта, у складу са одредбама закона којима се уређују привредна друштва.

УСЛОВИ ЗА УЧЕШЋЕ У ЈАВНОМ ПОЗИВУ
Подносилац пријаве заинтересован за закључење уговора о пројектовању и извођењу радова са Републиком Србијом мора да задовољи опште и посебне критеријуме утврђене Уредбом о критеријумима и начину избора стратешког партнера и стручног надзора над извођењем радова на реализацији Пројекта изградње дела инфраструктурног коридора,  крака ауто-пута Е-761, деоница Краљево-Нови Пазар, са везом Рашка-Јариње („Службени гласник РСˮ, број 90/26) и овим јавним позивом.
ОПШТИ КРИТЕРИЈУМИ
Општи критеријуми су услови које Подносилац пријаве мора обавезно да испуњава, а који га квалификују за учествовање у поступку за избор у складу са Уредбом о критеријумима и начину избора стратешког партнера и стручног надзора над извођењем радова на реализацији Пројекта изградње дела инфраструктурног коридора,  крака ауто-пута Е-761, деоница Краљево-Нови Пазар, са везом Рашка-Јариње („Службени гласник РСˮ, број 90/26).
Општи критеријуми се не бодују.
	Општи критеријуми су:

1. да је домаће правно лице регистровано код надлежног органа, што се доказује изводом из регистра Агенције за привредне регистре, односно изводом из регистра надлежног привредног суда;

Да страно правно лице има регистрован огранак у Републици Србији, што се доказује изводом из регистра Агенције за привредне регистре, односно изводом из регистра надлежног привредног суда.

Уколико страно правно лице нема регистрован огранак у Републици Србији, обавезује се да оснује огранак у Републици Србији за реализацију Пројекта пре потписивања комерцијалног уговора, што се доказује изјавом или другим потписаним актом у моменту подношења пријаве. Поред те изјаве, ово страно правно лице дужно је да достави и исправу надлежног страног органа којом доказује да је регистровано у матичној држави.

Уколико је у питању конзорцијум (Consortium ili Joint Venture), потребно је да подносилац пријаве достави уговор о међусобној пословно-техничкој сарадњи за реализацију пројекта, као и исправу надлежног страног органа којом доказује да је регистрован у матичној држави (за сваког члана конзорцијума);

2. да се подносилац пријаве не налази на ,,Црној листи” Светске банке, што се доказује приказом тренутне листе на интернет страници Светске банке у моменту подношења пријаве, с тим да у случају да је подносилац пријаве у конзорцијуму (Consortium ili Joint Venture), неопходно је да сваки члан појединачно испуни захтев;

3. изјава о прихватању обавезе од стране подносиоца пријаве да ће деоницу Краљево-Нови Пазар, са везом Рашка-Јариње, завршити у року од пет и по година, што не искључује могућност паралелног извођења радова на више деоница, а која ће бити саставни део будућег комерцијалног уговора, уколико буде потписан;

4. изјава о прихватању обавезе од стране подносиоца пријаве да ће користити домаћи материјал, ангажовати домаћу радну снагу, подизвођаче, итд. у проценту од најмање 49%, а која ће бити саставни део будућег комерцијалног уговора, уколико буде потписан;  

5. изјава о прихватању обавезе од стране подносиоца пријаве да успостави постројења за производњу бетона и асфалта у близини градилишта - изјава којом се сваки подносилац пријаве обавезује под кривичном и материјалном одговорношћу;
6. да подносилац пријаве, директни или индиректни матични правни субјект подносиоца пријаве, има укупан обрт средстава у последње три године - 2023, 2024. и 2025. години у износу од минимум 3 милијарде евра, што се доказује достављањем релевантног дела извештаја независног ревизора, с тим да у случају да је подносилац пријаве у конзорцијуму (Consortium ili Joint Venture), овај услов мора испунити сваки члан, или сваки директни, односно индиректни матични правни субјект чланова конзорцијума, појединачно; 
7. да подносилац пријаве достави писмо о намерама од међународних финансијских институција, банака, других извора финансирања за финансирање Пројекта у износу од најмање 700 милиона евра - доказ: писмо/писма о намерама;
8. извршени значајни радови на изградњи аутопутева у последњих 20 година - доказ: изјава послодавца и/или опис изведених радова;
9. извршени значајни радови на изградњи мостова на аутопутевима у последњих 20 година - доказ: изјава послодавца и/или опис изведених радова;
10. извршени значајни радови на изградњи тунела (мерено по дужини) и/или подземни грађевински радови којима се руководило или су изграђени у последњих 20 година - доказ: изјава послодавца и/или опис изведених радова;
11. извршени значајни радови на заштити косина у последњих 20 година - доказ: изјава послодавца и/или опис изведених радова;

12. да подносилац пријаве, директни или индиректни матични правни субјект подносиоца пријаве, или било који ентитет у директном или индиректном власништву матичног правног субјекта подносиоца пријаве, има у власништву или на други начин законско право коришћења следеће опреме и постројења у Србији или у региону Балкана:
- поседовање минимум 1000 комада тешке механизације за изградњу аутопутева, укључујући постројења за производњу бетона, уградњу доњег строја и производњу асфалта и  

- поседовање квалификоване лабораторије са акредитацијом Акредитационог тела Србије (АТС) или уговора са квалификованом лабораторијом са акредитацијом Акредитационог тела Србије (АТС), за прецизна лабораторијска испитивања великог капацитета у складу са европским стандардима; 

13. изјава о прихватању обавезе за обезбеђивање градилишног кампа у Републици Србији, у року од шест месеци од дана закључивања комерцијалног уговора, са свим неопходним објектима за подршку хитној мобилизацији механизације и људства, односно подршку хитном почетку радова;  

14. да подносилац пријаве или директни, односно индиректни матични правни субјект подносиоца пријаве, има успостављен акредитовани систем управљања квалитетом ISO 9001.
У случају да је подносилац пријаве новоосновано правно лице, односно огранак, испуњеност општих критеријума подносилац пријаве, односно директни или индиректни матични правни субјект подносиоца пријаве доказује преко референци чланова, односно повезаних правних лица. 




ПОСЕБНИ КРИТЕРИЈУМИ
Посебни критеријуми су услови на основу којих се оцењује пријава.

Пријаве се рангирају на основу збира бодова посебних критеријума, тако да је прворангирана пријава са највећим бројем бодова.

Посебни критеријуми су:

	Посебни критеријуми
	Доказ
	Оцена

	Пословни критеријуми:


Изјава послодавца представља изјаву са бројем изграђених километара у наведеном временском периоду коју потписује послодавац са реферисањем на уговор/уговоре.

За уговоре у којима је подносилац пријаве учествовао као члан конзорцијума (Consortium ili Joint Venture), сматраће се искуством само део вредности или количина које је извео тај извођач у оквиру Конзорцијума.

У случају да је подносилац пријаве конзорцијум (Consortium ili Joint Venture), искуство конзорцијума ће се рачунати збирно.
	Подносилац пријаве са највишом вредности (km) биће оцењен са максималним  бројем поена, док ће остали бити оцењени пропорционално у односу на највишу поднету вредност.



	1. Укупна дужина изграђених аутопутева на Балкану у последњих 20 година (20 година пре дана објављивања Јавног позива)
	Изјава послодавца
	макс. 10

	2. Укупна дужина изграђених мостова на ауто-путевима на Балкану у последњих 20 година (20 година пре дана објављивања Јавног позива)
	Изјава послодавца
	макс. 10

	3. Укупна дужина изграђених тунела на Балкану у последњих 20 година (20 година пре дана објављивања Јавног позива)
	Изјава послодавца
	макс. 10

	4. Укупна дужина уграђених анкера у оквиру изградње заштита и стабилизација косина на Балкану у последњих 20 година (20 година пре дана објављивања Јавног позива)
	Изјава послодавца
	макс. 10

	5. Укупна дужина изграђених регулација река на Балкану у последњих 20 година (20 година пре дана објављивања Јавног позива)
	Изјава послодавца
	макс. 5

	6. Укупна дужина изграђене телекомуникационе/дигиталне инфраструктуре на Балкану у последњих 20 година (20 година пре дана објављивања Јавног позива)
	Изјава послодавца
	макс. 5

	7. Укупна дужина пројектованих аутопутева на Балкану у последњих 20 година (20 година пре дана објављивања Јавног позива)
	Изјава послодавца
	макс. 10

	
	
	

	Финансијски критеријум

У случају да је понуђач конзорцијум (Consortium ili Joint Venture), овај однос ће се рачунати као просечна вредност.
	Подносиоци пријава са најнижим односом ће бити оцењени са 20 поена, остали са 0.

	Однос финансијски дуг/капитал у 2025. години
	Изјава независног ревизора (финансијски извештај ревизора) 
	0 или 20

	Људски ресурси 

Сви експерти/инжењери морају да имају диплому универзитета и одговарајуће искуство и да буду у сталном радном односу. 

У случају да је подносилац пријаве конзорцијум (Consortium ili Joint Venture) искуство и број инжењера у конзорцијуму ће се рачунати збирно. 
	Подносиоци пријава ће се бодовати са највише 10 поена по критеријуму, сразмерно броју подзахтева које испуњавају.

	1. Искуство у сличним пројектима на Балкану

-Директор пројекта – Project Manager Менаџер Пројекта

>15 година 
-Експерт за изградњу ауто-путева - Highway Construction Expert
>15 година
-Експерт за пројектовање - Design/Engineering Expert
>15 година 
-Експерт за каменоломе (експерт за геологију, контролу квалитета материјала за изградњу и рударство) - Quarries Expert
>пет година 
-Експерт за изградњу моста - Bridge Construction Expert
>пет година 
-Експерт за хидротехничке радове и дренажу - Drainage Construction Expert
>пет година 
-Главни инжењер на градилишту - Field Engineering Expert
>пет година 
-Експерт за животну средину, безбедност и заштиту на раду (подносиоци пријава могу да поднесу више од једне биографије за тог експерта) - Environment, Safety and Health Expert
>пет година 
Инжењер за тунеле

>десет година

Инжењер геологије  
>десет година


	Биографије (CV) експерата компаније и изјава којом потврђује податке под кривичном и материјалном одговорношћу 
	од  0 до 10

	2. Инжењери са одговарајућим искуством и дипломом Универзитета - минимум 56 инжењера: 

-Инжењер за аутопутеве - минимум 15; 

-Инжењер за мостове - минимум десет; 

-Инжењер за хидротехничке радове - минимум пет; 

-Инжењер за телекомуникације - минимум пет; 

-Инжењер електротехнике - минимум пет; 

-Инжењер машинства - минимум пет; 

-Инжењер за тунеле - минимум пет;

-Инжењер геологије - минимум пет;
-Инжењер за заштиту животне средине-минимум један.

	Изјава којом потврђује податке под кривичном и материјалном одговорношћу 
	од 0 до 10


РОК И НАЧИН ПОДНОШЕЊА ПРИЈАВА
Рок за подношење пријава је 21 дан од дана објављивања јавног позива на сајту Минстарства грађевинарства, саобраћаја и инфраструктуре, на порталу е-управе и у дневним новинама које се дистрибуирају на територији Републике Србије.

Пријава се сматра благовременом уколико је примљена до 15. октобра 2026. године до 15,30 часова. 

Отварање пријава ће се обавити дана 16. октобра 2026. године у 10 часова.
Пријаве се подносе Министарству грађевинарства, саобраћаја и инфраструктуре, преко писарнице Управе за заједничке послове републичких органа, на адресу, ул. Немањина бр. 22-26, 11000 Београд, у затвореној коверти, са назнаком „Пријава за јавни позив за избор стратешког партнера на реализацији Пројекта изградње дела инфраструктурног коридора,  крака ауто-пута Е-761, деоница Краљево-Нови Пазар, са везом Рашка-Јариње (у затвореној коверти са пуном адресом пошиљаоца на полеђини коверте).

У року за подношење пријаве Подносилац може да измени, допуни или опозове своју пријаву на начин који је одређен за подношење пријаве.

Подносилац је дужан да јасно назначи који део пријаве мења, односно која документа накнадно доставља.

На полеђини коверте или на кутији навести назив и адресу Подносиоца пријаве. 

По истеку рока за подношење пријава, Подносилац не може да повуче нити да мења своју пријаву.

По пријему све пријаве се достављају Радној групи Владе РС неотворене.

Пријаве које нису благовремене не отварају се и неће се узети у разматрање.

Отварању пријава могу да присуствују по један овлашћени представник Подносиоца пријаве.
Захтев у погледу рока важења пријаве

Рок важења пријаве не може бити краћи од 90 дана од дана отварања пријава.

У случају истека рока важења пријаве, Радна група Владе РС је дужна да у писаном облику затражи од Подносиоца продужење рока важења пријаве.

Понуђач који прихвати захтев за продужење рока важења пријаве на може мењати пријаву.
Информације или појашњења упућују се са напоменом „Захтев за додатним информацијама или појашњењима“, на мејл адресу: drumski@mgsi.gov.rs, у току радног времена Наручиоца, у периоду од 7:30  до 15:30 сати.
ДОКУМЕНТАЦИЈА ЗА ПРИЈАВЉИВАЊЕ ЗА ИЗБОР СТРАТЕШКОГ ПАРТНЕРА
Пријава се подноси на српском језику.
Подносиоци пријаве подносе документацију на српском језику. Уколико се пријаве и документација подносе на неком другом језику, онда иста мора бити преведена на српски језик и оверена код судског тумача. Радна група задржава право да захтева на увид оригинална документа.

Подносилац пријаве је дужан да у пријави достави:

- Споразум чланица конзорцијума за учествовање у поступку по овом Јавном позиву и реализацију уговора за избор стратешког партнера на реализацији Пројекта изградње дела инфраструктурног коридора,  крака ауто-пута Е-761, деоница Краљево-Нови Пазар, са везом Рашка-Јариње;
- Доказе о испуњености општих критеријумау складу са садржином овог Јавног позива:
Испуњеност Општих услова доказује се подношењем одговорајућих доказа, и то:

- Извод из регистра Агенције за привредне регистре, односно извод из регистра надлежног Привредног суда - за домаће правно лице; 

- Извод из регистра Агенције за привредне регистре, односно извод из регистра надлежног Привредног суда - за страно правно лице да има регистрован огранак у Републици Србији;
- Изјава или други потписани акт којим се страно правно лице које нема регистрован огранак у Републици Србији обавезује да ће основати огранак у Републици Србији пре потписивања Комерцијалног уговора;
- Исправа надлежног страног органа којим страно правно лице које нема регистрован огранак у Републици Србији доказује да је регистровано у матичној држави;
- Уговор о међусобној пословно-техничкој сарадњи за реализацију Пројекта, за конзорцијум домаћих правних лица; 

-  Уговор о међусобној пословно-техничкој сарадњи за реализацију Пројекта као и исправу надлежног страног органа којом доказује да је регистрован у матичној држави за конзорцијум страних правних лица (за сваког члана конзорцијума) и за конзорцијум настао удруживањем станих и домаћих правних лица; 
-  Извод са веб странице Светске банке којом подносилац пријаве доказује, да се у тренутку подношења пријаве, не налази на „Црној листи“ Светске банке, с тим да у случају да је подносилац пријаве у конзорцијуму (Consortium или Joint Venture),  неопходно је да сваки члан појединачно испуни захтев;

- Изјава о прихватању обавезе од стране подносиоца пријаве да ће деоницу Краљево-Нови Пазар, са везом Рашка-Јариње, завршити у року од пет и по година;

- Изјава о прихватању обавезе од стране подносиоца пријаве да ће користити домаћи материјал, ангажовати домаћу радну снагу, подизвођаче, итд у проценту од најмање 49%;
- Изјава о прихватању обавезе од стране подносиоца пријаве да успостави постројења за производњу бетона и асфалта у близини градилишта, коју даје сваки подносилац пријаве под кривичном и материјалном одговорношћу;
- Изјаве независног ревизора (финансијски извештај ревизора), да подносилац пријаве има обрт финансијских средстава у последње три године - 2023, 2024, 2025 минимум 3 милијарде евра, с тим да у случају да је подносилац пријаве у конзорцијуму (Consortium или Joint Venture), неопходно је да сваки члан појединачно испуни захтев.

- Писмо о намерама од међународних финансијских институција, банака, других извора финансирања за финансирање Пројекта у износу од најмање 700 милиона евра.

- Изјава послодавца и/или опис изведених радова о извршеним значајним радовима на на изградњи аутопутева у последњих 20 година;
- Изјава послодавца и/или опис изведених радова на изградњи мостова на аутопутевима у последњих 20 година;

- Изјава послодавца и/или опис изведених радова на изградњи тунела (мерено по дужини) и/или подземни грађевински радови којима се руководило или су изграђени у последњих 20 година;

- Изјава послодавца и/или опис изведених радова на заштити косина у последњих 20 година;

- Доказ о власништву тешке механизације за изградњу аутопутева, укључујући постројења за производњу бетона, уградњу доњег строја и производњу асфалта;

- Доказ о власништву на квалификованој лабораторији са акредитацијом Акредитационог тела Србије (АТС) или уговор са квалификованом лабораторијом са акредитацијом Акредитационог тела Србије (АТС), за прецизна лабораторијска испитивања великог капацитета у складу са европским стандардима;

- Изјава о прихватању обавезе за обезбеђивање градилишног кампа у Републици Србији, у року од шест месеци од дана закључивања комерцијалног уговора, са свим неопходним објектима за подршку хитној мобилизацији механизације и људства, односно подршку хитном почетку радова;

- Изјава да подносилац пријаве или директни, односно индиректни матични правни субјект подносиоца пријаве, има успостављен акредитовани систем управљања квалитетом ISO 9001.
У случају да је подносилац пријаве новоосновано правно лице, односно огранак, испуњеност општих критеријума подносилац пријаве доказује преко референци члана, односно повезаног лица.

- Доказе о испуњености посебних критеријума, у складу са садржином овог Јавног позива:
Испуњеност Посебних услова доказују се подношењем одговорајућих доказа, и то:
	Посебни критеријуми
	 
	Доказ  

	Пословни критеријуми:


Изјава послодавца представља изјаву са бројем изграђених километара у наведеном временском периоду коју потписује послодавац са реферисањем на уговор/уговоре.

За уговоре у којима је подносилац пријаве учествовао као члан конзорцијума (Consortium ili Joint Venture), сматраће се искуством само део вредности или количина које је извео тај извођач у оквиру Конзорцијума.

У случају да је подносилац пријаве конзорцијум (Consortium ili Joint Venture), искуство конзорцијума ће се рачунати збирно.
	

	1. Укупна дужина изграђених аутопутева на Балкану у последњих 20 година (20 година пре дана објављивања Јавног позива)
	 
	Изјава послодавца

	2. Укупна дужина изграђених мостова на ауто-путевима на Балкану у последњих 20 година (20 година пре дана објављивања Јавног позива)
	 
	Изјава послодавца

	3. Укупна дужина изграђених тунела на Балкану у последњих 20 година (20 година пре дана објављивања Јавног позива)
	 
	Изјава послодавца

	4. Укупна дужина уграђених анкера у оквиру изградње заштита и стабилизација косина на Балкану у последњих 20 година (20 година пре дана објављивања Јавног позива)
	 
	Изјава послодавца

	5. Укупна дужина изграђених регулација река на Балкану у последњих 20 година (20 година пре дана објављивања Јавног позива)
	 
	Изјава послодавца

	6. Укупна дужина изграђене телекомуникационе/дигиталне инфраструктуре на Балкану у последњих 20 година (20 година пре дана објављивања Јавног позива)
	 
	Изјава послодавца

	7. Укупна дужина пројектованих аутопутева на Балкану у последњих 20 година (20 година пре дана објављивања Јавног позива)
	 
	Изјава послодавца

	
	
	

	Финансијски критеријум

У случају да је понуђач конзорцијум (Consortium ili Joint Venture), овај однос ће се рачунати као просечна вредност.
	 

	Однос финансијски дуг/капитал у 2025. години
	  
	Изјава независног ревизора (финансијски извештај ревизора)  

	Људски ресурси 

Сви експерти/инжењери морају да имају диплому универзитета и одговарајуће искуство и да буду у сталном радном односу. 

У случају да је подносилац пријаве конзорцијум (Consortium ili Joint Venture) искуство и број инжењера у конзорцијуму ће се рачунати збирно. 
	 

	1. Искуство у сличним пројектима на Балкану

-Директор пројекта – Project Manager Менаџер Пројекта

>15 година 
-Експерт за изградњу ауто-путева - Highway Construction Expert
>15 година
-Експерт за пројектовање - Design/Engineering Expert
>15 година 
-Експерт за каменоломе (експерт за геологију, контролу квалитета материјала за изградњу и рударство) - Quarries Expert
>пет година 
-Експерт за изградњу моста - Bridge Construction Expert
>пет година 
-Експерт за хидротехничке радове и дренажу - Drainage Construction Expert
>пет година 
-Главни инжењер на градилишту - Field Engineering Expert
>пет година 
-Експерт за животну средину, безбедност и заштиту на раду (подносиоци пријава могу да поднесу више од једне биографије за тог експерта) - Environment, Safety and Health Expert
>пет година 
Инжењер за тунеле

>десет година

Инжењер геологије  
>десет година


	  
	Биографије (CV) експерата компаније и изјава којом потврђује податке под кривичном и материјалном одговорношћу  

	2. Инжењери са одговарајућим искуством и дипломом Универзитета - минимум 56 инжењера: 

-Инжењер за аутопутеве - минимум 15; 

-Инжењер за мостове - минимум десет; 

-Инжењер за хидротехничке радове - минимум пет; 

-Инжењер за телекомуникације - минимум пет; 

-Инжењер електротехнике - минимум пет; 

-Инжењер машинства - минимум пет; 

-Инжењер за тунеле - минимум пет;

-Инжењер геологије - минимум пет;
-Инжењер за заштиту животне средине-минимум један

	  
	Изјава којом потврђује податке под кривичном и материјалном одговорношћу


КРИТЕРИЈУМИ ЗА ОЦЕЊИВАЊЕ И ИЗБОР СТРАТЕШКОГ ПАРТНЕРА
Општи критеријуми су услови које подносилац пријаве мора обавезно да испуњава и што га квалификује за учествовање у поступку. 

Општи критеријуми нису предмет вредновања пријаве и ови се не бодују.

Посебни критеријуми су услови на основу којих се оцењује Пријава.

Пријаве се рангирају на основу збира бодова посебних критеријума.

Критеријуми носе следеће бодове:

	Посебни критеријуми
	Оцена

	Пословни критеријуми:

Изјава послодавца представља изјаву са бројем изграђених километара у наведеном временском периоду који потписује послодавац са реферисањем на уговор(е) 
За уговоре у којима је подносилац пријаве учествовао као члан конзорцијума (Consortium или Joint Venture), сматраће се искуством само део вредности или количина које је извео тај извођач у оквиру Конзорцијума.

У случају да је подносилац пријаве конзорцијум (Consortium или Joint Venture) искуство конзорцијума ће се рачунати збирно.
	Подносилац пријаве са највишом вредности (km) биће оцењен са максималним бројем поена, остали ће бити оцењени пропорционално у односу на највишу поднету вредност. 

	1. Укупна дужина изграђених аутопутева на Балкану у последњих 20 година (20 година пре дана објављивања Јавног позива)
	макс. 10

	2. Укупна дужина изграђених мостова на ауто-путевима на Балкану у последњих 20 година (20 година пре дана објављивања Јавног позива)
	макс. 10

	3. Укупна дужина изграђених тунела на Балкану у последњих 20 година (20 година пре дана објављивања Јавног позива)
	макс. 10

	4. Укупна дужина уграђених анкера у оквиру изградње заштита и стабилизација косина на Балкану у последњих 20 година (20 година пре дана објављивања Јавног позива)
	макс. 10

	5. Укупна дужина изграђених регулација река на Балкану у последњих 20 година (20 година пре дана објављивања Јавног позива)
	макс. 5

	6. Укупна дужина изграђене телекомуникационе/дигиталне инфраструктуре на Балкану у последњих 20 година (20 година пре дана објављивања Јавног позива)
	макс. 5

	7. Укупна дужина пројектованих аутопутева на Балкану у последњих 20 година (20 година пре дана објављивања Јавног позива)
	макс. 10

	Финансијски критеријум

У случају да је подносилац пријаве конзорцијум (Consortium или Joint Venture) овај однос ће се рачунати као просечна вредност.
	Подносиоци пријава са најнижим односом ће бити оцењени са 20 поена, остали са 0. 

	8. Однос Финансијски дуг/капитал (finance debt/equity ratio) у 2025. години

                           
	0 или 20

	Људски ресурси

Сви експерти/инжењери морају да имају диплому Универзитета и одговарајуће искуство и да буду у сталном радном односу.

У случају да је подносилац пријаве конзорцијум (Consortium или Joint Venture) искуство и број инжењера у конзорцијуму ће се рачунати збирно.
	Подносиоци пријава ће се бодовати са највише 10 поена по критеријуму, сразмерно броју подзахтева које испуњавају.

	9. Искуство у сличним пројектима на Балкану
· Директор пројекта - Project Manager
>15 година
· Експерт за изградњу ауто-путева - Highway Construction Expert
>15 година
· Експерт за пројектовање - Design / Engineering Expert
>15 година
· Експерт за каменоломе (експерт за геологију, контролу квалитета материјала за изградњу и рударство) - Operations Quarries Expert

>пет година
· Експерт за изградњу моста - Bridge Construction Expert

>пет година
· Експерт за хидротехничке радове и дренажу - Drainage Construction Expert
>пет година
· Главни инжењер на градилишту - Field Engineering Expert
>пет година
· Експерт за животну средину, безбедност и заштита на раду (Подносиоци пријава могу да поднесу више од једне биографије за овог експерта) - Environment, Safety and Health Expert
>пет година
· Инжењер за тунеле
>десет година
· Инжењер геологије  
>десет година

 
	од 0 до 10

	10. Инжењери са одговарајућим искуством и дипломом Универзитета – минимум 56 инжењера:

· Инжењер за аутопутеве - минимум 15; 

· Инжењер за мостове - минимум десет; 

· Инжењер за хидротехничке радове - минимум пет; 

· Инжењер за телекомуникације - минимум пет; 

· Инжењер електротехнике - минимум пет; 

· Инжењер машинства - минимум пет; 

· Инжењер за тунеле - минимум пет;

· Инжењер геологије - минимум пет и
· Инжењер за заштиту животне средине, минимум један.
	     од 0 до 10


НАЧИН ДОНОШЕЊА ОДЛУКЕ О ИЗБОРУ СТРАТЕШКОГ ПАРТНЕРА
Пријем пријава се врши на начин прописан овим Јавним позивом. 

Отварању пријава могу да присуствује по један овлашћени представник Подносиоца пријаве.

По пријему све пријаве се достављају Радној групи Владе РС неотворене. 

Радна група Владе РС утврђује благовременост пристиглих пријава.

Неблаговремене пријаве се не отварају и неће се узети у разматрање.

Благовремене пријаве Радна група Владе РС отвара, разматра, утврђује испуњеност услова из Уредбе о критеријумима и начину избора стратешког партнера за реализацију Пројекта изградње дела инфраструктурног коридора,  крака ауто-пута Е-761, деоница Краљево-Нови Пазар, са везом Рашка-Јариње („Службени гласник РС, број 90/26) као пројекта од посебног значаја за Републику Србију и Јавног позива и бодује пријаве.

Радна група Владе РС прво утврђује испуњеност општих критеријума. Пријаве које не испуњавају опште критеријуме не узимају се у даље разматрање.

Радна група Владе РС бодује само пријаве које испуњавају опште критеријуме.

Бодовање се врши на основу бодовања посебних критеријума. Радна група Владе РС уз предлог за избор стратешког партнера Влади доставља и извештај о спроведеном поступку.

По пријему извештаја и предлога одлуке Влада РС доноси одлуку о избору стратешког партнера или проглашава поступак неуспешним.

Одлука Владе РС о избору стратешког партнера објављује се на интернет страници Владе РС.

Радна група Владе РС, по доношењу одлуке Владе РС о избору стратешког партнера, спроводи преговоре са изабраним Подносиоцем пријаве у циљу закључења уговора, односно припрема текст уговора са стратешким партнером и спроводи поступак у складу са Уредбом о критеријумима и начину избора стратешког партнера на реализацији Пројекта изградње дела инфраструктурног коридора,  крака ауто-пута Е-761, деоница Краљево-Нови Пазар, са везом Рашка-Јариње. Овај јавни позив се објављује у дневним новинама које се дистрибуирају на територији Републике Србије, на интернет страници Министарства грађевинарства, саобраћаја и инфраструктуре и интернет страници е-Управе.
22

